KOMMISSIONENS FORORDNING (EF) Nr. 2359/95 af 9. oktober 1995 om fastsættelse af interventionstærskler for appelsiner, mandariner, satsumas og klementiner for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 16a, stk. 5, og artikel 16b, stk. 4,

under henvisning til Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 om den fælles markedsordning for frugt og grøntsager (3), senest ændret ved forordning (EF) nr. 1327/95 (4), særlig artikel 1, stk. 3, og

ud fra følgende betragtninger:

I henhold til artikel 1, stk. 1, i forordning (EØF) nr. 2240/88 er interventionstærsklen for appelsiner fra produktionsåret 1991/92 lig med 10 % af gennemsnittet af produktionen til konsum i frisk tilstand i de sidste fem produktionsår, for hvilke der foreligger oplysninger; i henhold til artikel 9 i Rådets forordning (EF) nr. 3119/93 af 8. november 1993 om særlige foranstaltninger til fremme af forarbejdningen af visse citrusfrugter (5), skal den således beregnede tærskel for appelsiner dog forhøjes med en mængde svarende til gennemsnittet af de mængder appelsiner, for hvilke der blev udbetalt udligningstilskud i produktionsårene 1984/85 til 1988/89;

i henhold til artikel 16a, stk. 2, i forordning (EØF) nr. 1035/72 er interventionstærsklerne for mandariner, satsumas og klementiner fra produktionsåret 1991/92 lig med 10 % af gennemsnittet af produktionen til konsum i frisk tilstand i de sidste fem produktionsår, for hvilke der foreligger oplysninger; i henhold til artikel 9 i forordning (EF) nr. 3119/93 sidestilles de mængder mandariner og klementiner, der leveres til forarbejdning efter samme forordning, dog med produktionen til konsum i frisk tilstand ved fastsættelsen af interventionstærsklerne for disse produkter, og den således beregnede tærskel for satsumas skal forhøjes med en mængde svarende til gennemsnittet af de mængder satsumas, for hvilke der blev udbetalt udligningstilskud i produktionsårene 1989/90 til 1991/92;

interventionstærsklerne for de pågældende produkter for produktionsåret 1995/96 bør fastsættes i henhold til nævnte bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Interventionstærsklerne for appelsiner, mandariner, satsumas og klementiner for produktionsåret 1995/96 fastsættes til:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 198 af 26. 7. 1988, s. 9.

(4) EFT nr. L 128 af 13. 6. 1995, s. 8.

(5) EFT nr. L 279 af 12. 11. 1993, s. 17.